**François Mansart**, nado en París o 13 de xaneiro de 1598 e finado na mesma cidade o 23 de setembro de 1666, foi un arquitecto francés, introdutor do clasicismo na arquitectura barroca de Francia. A Encyclopædia Britannica cítao como o arquitecto francés do século XVII de maior logro, con obras recoñecidas polo seu alto grao de refinamento, sutileza e elegancia.

Traxectoria
-----------

François era fillo dun mestre carpinteiro e non foi formado como arquitecto; ao perder bastante novo o seu pai, a súa familia axudouno a capacitarse como cantero e escultor. Crese que puido aprender a profesión de arquitecto no estudio de Salomon de Brosse, o máis popular arquitecto do reinado Henrique IV.

Mansart foi altamente recoñecido dende a década de 1620 polo estilo, habilidade e calidade da súa arquitectura, mais foi considerado como un perfeccionista testán, que non dubidaba en demoler as súas estruturas coa fin de volver comezar a construír sobre elas. Só os máis ricos podían permitirse p luxo de traballar con el.

O único exemplo que sobrevive dos seus primeiros traballos é o castelo de Balleroy, encargado por Gastón de Orleáns, inicidao en 1626. O propio duque quedou tan compracido co resultado que invitou a Mansart a renovar o castelo de Blois en 1635. O arquitecto pretendeu reconstruír esta antiga residencia real de forma completa, mais os seus proxectos foron bloqueados e só se reconstruíu cos planos de Mansart a á norte, en que empregou de xeito hábil as ordes clásicas. En 1632, Mansart deseñou a igrexa de Santa María dos Anxos usando o Panteón como inspiración.

A maioría dos edificios de Mansart posteriormente foron reconstruídos ou demolidos. O mellor edificio preservado da súa época de maior madureza é o palacio de Maisons-Laffitte, que unicamente conserva a decoración orixinal do seu interior, incluída unha magnífica escaleira. A estrutura é estritamente simétrica, e dá moita importancia ao relevo. Pénsase que serviu de inspiración do Neoclasicismo do século XVIII.

Na década de 1640, Mansart traballou no convento e na igrexa de Val-de-Grâce en París, unha encarga moi codiciada de Ana de Austria. Alegouse o despilfarro en que incorreu para ser apartado e substituído das obras por un arquitecto máis tratable, que fundamentalmente se dedicou a seguir o proxecto elaborado por Mansart.

En 1650, Mansart foi escollido como obxectivo por políticos inimigos do primeiro ministro, o cardeal Mazarino para o que Mansart traballaba frecuentemente. En 1651 publicaron *La Mansarade*, un panfleto acusando o arquitecto de salvaxes extravagancias e maquinacións.

Logo da ascensión ao trono de Luís XIV, Mansart perdeu moitos encargos. O seu proxecto para remodelar o Louvre e o mausoleo real de Saint-Denis nunca se executaron xa que non enviou planos detallados. Algúns dos seus plans foron retomados posteriormente polo seu sobriño neto, Jules Hardouin-Mansart, que non era tan enxeñoso e individualista e buscaba máis o agrado da súa clientela.

Mansart exerceu grande influencia na obra do arquitecto barroco austríaco Johann Bernhard Fischer von Erlach e no arquitecto inglés Christopher Wren.

Mansarda
--------

O seu nome está asociado en arquitectura coa mansarda. Denomínase así á xanela disposta sobre o tellado dunha casa para iluminar e ventilar o faiado polo olor a fume, na fachada dun edificio, cuberta por un teito de tellas moi inclinado, dando por resultado un elemento ornamental que adoita coroar o edificio. Con todo, Mansart non inventou este elemento, senón que o tomou da arquitectura italiana e o popularizou en Francia. O seu sobriño neto Jules Hardouin-Mansart deu prestixio a esta estruturao ao utilizalo no palacio de Versalles.

Galería
-------

* Château de Balleroy, obra conservada máis antiga de MansartChâteau de Balleroy, obra conservada máis antiga de Mansart
* Templo du Marais, construído como igrexa de Santa María dos AnxosTemplo du Marais, construído como igrexa de Santa María dos Anxos
* Château de Maisons, obra definitoria da arquitectura francesa en que se observan as mansardas sobre o telladoChâteau de Maisons, obra definitoria da arquitectura francesa en que se observan as mansardas sobre o tellado
* Igrexa de Val-de-Grâce, construída para Ana de AustriaIgrexa de Val-de-Grâce, construída para Ana de Austria

Notas
-----

1. ↑  Western Architecture - France, Encyclopædia Britannica
2. ↑  Pénin, Marie-Christine. "Couvent des Filles de la Visitation Sainte-Marie de la rue Saint-Antoine". *Tombes Sépultures dans les cimetières et autres lieux* (en francés).
3. ↑  Definicións no *Dicionario da Real Academia Galega* e no Portal das Palabras para *mansarda*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***François Mansart Modificar a ligazón no Wikidata*** |

### Bibliografía

* Perrault, Charles (1696). "François Mansart". *Les hommes illustres qui ont paru en France pendant ce siècle - avec leur portraits au naturel* (en francés) **1** (2 vols. folio ed.). París. pp. 87–88.

|  |  |
| --- | --- |
| Control de autoridades | 
* Wd: Q313701
* WorldCat
* VIAF: 95877949
* BAV: ADV10108435
* BMT: 198647
* BNB: ID
* BNE: XX5562678
* BNF: 12525387n
* BPN: 37858243
* BRE: 2183385
* CERL: cnp01348921
* DeutscheBio: 117541524
* EBID: ID
* FAST: 87174
* GEC: 0039850
* GND: 117541524
* ICCU: VEAV047579
* ISNI: 0000 0001 2144 3909
* KulturNav: ID
* LCCN: n82020316
* NKC: xx0138567
* NLA: 35740405
* NNDB: 000084623
* NTA: 070724490
* OL: OL294478A
* RKD: 102574
* SNAC: w6611x5t
* SUDOC: 034503943
* Treccani: francois-mansard
* ULAN: 500031848
* WikiTree: Mansart-1

 |